cyanic-selkie/wikianc huggingface dataset:
Tet
Interaktīvā TV
Jaunākās paaudzes televīzija, kas nodrošina interaktivitāti — iespēju klientam izvēlēties, ko un kad skatīties. Lattelecom Interaktīvā TV piedāvā virtuālo video nomu, pārraižu arhīvu (timeshift), raidījumu un filmu ieraksta funkciju, atgādinājumu par raidījuma sākumu, iespēju izvēlēties subtitru valodu un citas iespējas. Vieno no tām, piemērām, ir kanālu apraide HD (augstas izšķirtspējas) kvalitātē. Interaktīvās TV signāls tiek raidīts, izmantojot platjoslas interneta pieslēgumu, kas nodrošina gan interneta, gan televīzijas pieslēgumu pa vienu vadu (tālruņa līniju). Abonentam tas nozīmē, ka mājās nav jāvelk papildu kabeļi vai pie mājas jāstiprina satelīta šķīvis.
2012. gadā Lattelecom interaktīvajā televīzijā ir pieejami vairāk nekā 100 televīzijas kanāli, kas sadalīti pa dažādām tematiskajām pakām, ko skatītājs var izvēlēties, balstoties uz savām interesēm. Piemēram, sporta, populārzinātniskie vai bērnu kanāli. 2011. gadā palielināts kanālu klāsts ar ieraksta funkcionalitāti — iepriekšējo 14 kanālu vietā ieraksta funkcionalitāte pieejama jau 28 kanāliem.
Laika gaitā interaktīvā televīzija attīstījusies, piedāvājot papildus iespējas, piemēram, skatītājs ar pulti var pasūtīt picu vai abonēt Latvijas Avīzes izdevumus. Kopš 2012. gada interaktīvajā televīzijā var iznomāt arī 3D filmas. Kopumā nomā pieejamas aptuveni 1000 filmas, animācijas filmas un koncertieraksti — gan pasaules lielāko filmu studiju (Warner, Disney, Sony, MGM, Regency u.c.) veidotas filmas, gan Latvijas kino meistardarbi.
Virszemes TV
Kopš 2009. gada sākuma Lattelecom, uzvarot Latvijas Republikas Satiksmes ministrijas izsludinātajā konkursā, sadarbībā ar Latvijas Valsts radio un televīzijas centru (LVRTC) realizē Latvijā pāreju no analogās uz ciparu TV apraidi. Lattelecom Digitālā Virszemes televīzija ir pa gaisu ar radio viļņiem pārraidīts signāls, kas uztverams ar istabas vai jumta antenas palīdzību. Tiem skatītājiem, kas patlaban ar istabas vai jumta antenām skatās analogo televīziju, ir jāiegādājas televizora palīgierīce — dekoders, lai turpinātu to darīt. Plānots, ka Virszemes TV bez maksas būs skatāmi visi Latvijas nacionālie kanāli — LTV1, LTV7, LNT, TV3 un TV5 (Rīgas apraides reģionā).
2018. gadā virszemes televīzija ir pieejama 98% Latvijas teritorijas, tā piedāvā vairāk kā 50 kanālus, kā arī tajā ir pieejama valodas un subtitru izvēle.
Interneta TV — Tet+
Interneta televīzija pieejama jau kopš 2010. gada, kad tā tika publiskota testa režīmā.
Interneta televīzija laikā no 2010. gada līdz 2016. gadam bija pieejama interneta platformā www.lattelecom.tv divās kvalitātēs — augstā kvalitāte (HQ) un zemā kvalitāte (LQ). HQ režīmā nepieciešams minimālais garantētais interneta pieslēguma ātrums vismaz 2.5 Mbps, bet LQ — vismaz 1 Mbps.
Interneta televīzija mobilajās ierīcēs ir pieejama kopš 2012. gada marta. Tas bija pirmais televīzijas pakalpojums Latvijā, kas ļauj televīziju skatīties ne tikai sev ērtā laikā un vietā, bet arī uz dažādām ierīcēm — datora, planšetdatora, viedtālruņa. Mobilajās ierīcēs bija pieejami 16 televīzijas kanāli. Televīzija bija pieejama Android un iOS operētājsistēmu viedtālruņiem, kā arī uz iOS operētājsistēmas planšetdatoriem.
2016. gadā Lattelecom izveido jaunu izklaides platformu Shortcut, kas piedāvā unikālu seriālu, filmu un TV kanālu satura apvienojumu, kā arī ekskluzīvas tiešraides no lielākajiem notikumiem Latvijā un pasaulē, tā ir pieejama www.shortcut.lv. Shortcut piedāvā labākos TV kanālus, seriālus, kā arī simtiem jaunākās filmas, kas vēl nesen tika demonstrētas kinoteātros. Shortcut var skatīties jebkur Latvijā, kā arī īslaicīgi ceļojot EEZ valstīs, kur ir pieejams internets — datorā, mobilajā ierīcē, AppleTV, AndroidTV, Samsung Tizen SmartTV vai Shortcut Box. Izklaides platforma piedāvā Shortcut Films, Shortcut TV un Shortcut Premiere. Shortcut Films piedāvā filmas no Latvijas un pasaules, kā arī dažāda žanra šovus un seriālus. Shortcut TV piedāvā sekot tiešraidēm vairāk kā 50 TV kanālos, kā arī piedāvā iespēju skatīties arhīvā. Shortcut Premiere piedāvā iespēju atsevišķi iegādāties filmas, kas vēl nesen tika rādītas uz kino ekrāniem.
tet
Lattelecom kopš 2017. gada aprīļa piedāvā arī elektroenerģijas pakalpojumus. Savukārt kopš 2018. gada aprīļa tet zīmols piedāvā arī gudrās mājas risinājumus.
Lattelecom tet piedāvā trīs elektroenerģijas tarifu plānus: dinamiskais, drošais un fiksētais. Tarifu plāns tet Dianmiskais nozīmē viszemāko maksu par elektroenerģiju un ekonomiju ilgtermiņā. Ar šo tarifu tiek maksāts par elektroenerģiju pēc Nord Pool SPOT biržas cenām, kas mainās ik stundu. Tarifu plāns, kuram ikmēneša maksa par elektroenerģiju būs atšķirīga, kas ir atkarīgs no tirgus situācijas. Tarifu plāns tet Drošais ir ļoti līdzīgs tet Dinamiskajam, bet ar vienu būtisku atšķirību. Nord Pool biržā cenas var svārstīties un mainīties gan stundu, gan mēnešu ietvaros, tad izvēloties tet Drošo tarifu plānu, tiek apdrošināti augsto cenu riski, neļaujot pārsniegt noteikto vērtību. Piemērots cilvēkiem, kuri ir gatavi izmēģināt biržas produktu priekšrocības, bet vēlas drošību pret neparedzamiem riskiem. Tarifu plāns tet Fiksētais ir piemērots cilvēkiem, kas vēlas savos ikmēneša maksājumos un elektronenerģijas cenā pilnīgu stabilitāti. Maksa par kWh līguma laikā nemainās un to neietekmēs biržas cenas kāpumi un kritumi. Ar šo tarifu plānu var izvēlēties arī izlīdzināto maksājumu, kas nodrošinās vienādus ikmēneša rēķinus kalendārā gada ietvaros.
Gudrā māja
tet gudrā māja ir gudrās mājas risinājumi, kas dod iespēju attālināti sekot līdzi gaisa temperatūrai, gaisa mitrumam un gaisa kvalitātei (CO2) mājās, regulēt temperatūru, ieslēgt un izslēgt dažādas ierīces manuāli vai automātiski, izmantojot vienotu gudrās mājas vadības portālu visām ar tet gudrās mājas sistēmu savietojamajām ierīcēm. Lattelecom e-veikalā ar tet gudrās mājas sistēmu savietojamās ierīces ir atzīmētas ar tet simboliku.
tet gudrā māja piedāvā trīs pakalpojumus: tet gaisa kvalitātes kontrole, tet siltā grīda un tet apkures vadība.
Helio
2018. gada 25. aprīlī Lattelecom atklāja jaunu zīmolu Helio. Šobrīd Helio ietilpst plašs televīzijas pakalpojumu klāsts — Interaktīvā TV, ko jau pavisam drīz nomainīs Helio iTV, Virszemes TV, Shortcut; reklāmas pakalpojumi, abi Lattelecom veidotie kanāli 360TV un STV Pirmā!, Baltijas eSporta līga. Attīstot un klientiem piedāvājot jaunus izklaides produktus, tie turpmāk papildinās Helio izklaides piedāvājumu.
Līdzšinējo Lattelecom Interaktīvās TV pakalpojumu pakāpeniski nomaina Helio interaktīvā televīzija. Helio iTV piedāvā jaunu, mūsdienīgāku TV skatīšanās pieredzi, ērtāku platformu, ar papildu iespējām un noderīgām funkcijām. Sekojot televīzijas attīstības tendencēm pasaulē, Helio iTV pieejama gan TV, gan viedtālrunī un planšetē, gan vēlāk arī datorā. Turklāt visās vidēs skatītais saturs būs saistīts, piemēram, ja filma iesākta skatīties viedtālrunī, mājas TV ekrānā to varēs turpināt skatīties no vietas, kur skatītājs apstājies.
Helio nosaukums radīts, lai būtu saprotams un uztverams gan Latvijā, gan starptautiski, domājot par turpmākajām attīstības iespējām arī ārpus Latvijas.
eSporta līga
Lattelecom un viena no vadošajām eSporta organizācijām Baltijā GOEXANIMO ir apvienojuši spēkus un izveidojuši Baltijas eSporta līgu (BESL PRO), kas ir pirmais šāda līmeņa eSporta pasākums reģionā. Pirmajā sezonā (2018. gadā) komandas sacentīsies divās pasaulē un Baltijā populārākajās disciplīnās: League of Legends un Counter-Strike: Global Offensive un Playerunknown battlegrounds. Latvijas, Lietuvas un Igaunijas labāko komandu cīņa noslēgsies festivālā HyperTown Riga.
HyperTown Riga festivālā ar izstādes elementiem varēs piedzīvot un izdzīvot visdažādākās mūsdienu populārās kultūras daļas — no eSporta turnīriem, grafiti sesijām, cosplay šova, kas ļaus pārtapt par atpazīstamiem un iemīļotiem personāžiem un piedalīties tēlu konkursā, līdz diskusijām par spēļu izstrādi, strīmeru sacensībām, tehnoloģiju jaunumiem.
Zīmols
2006. gada 18. maijā Lattelecom realizēja tā saucamo rebrendingu, nomainot veco zīmolu pret jaunu. Pārmaiņu mērķis bija uzlabot saistību starp Lattelecom zīmolu, produktiem un pakalpojumiem, panākt lielāku komunikācijas un izmaksu efektivitāti, kā arī uzsvērt Lattelecom līderpozīcijas tirgū.
Pirms 2006. gada uzņēmuma notika restrukturizācija, tika iegādāts jauns uzņēmums (SIA Lattelecom Technology) un zīmola maiņa nozīmēja arī šo pārmaiņu noslēgumu — jaunais zīmols apvienoja vienā veselumā Lattelecom grupas uzņēmumus, kas tieši saistīti ar patērētāju apkalpošanu, klientu biznesa procesu ārpakalpojumu, kā arī IT&T un satura pakalpojumu jomu. SIA Lattelekom juridiskais nosaukums tika mainīts uz SIA Lattelecom. IT pakalpojumu sniedzēja SIA MicroLink Latvia nosaukums — uz Lattelecom Technology, SIA C1, kas darbojas biznesa procesu ārpakalpojumu jomā, kļuva par SIA Lattelecom BPO. Tīkla būvniecības un uzturēšanas uzņēmums SIA Citrus Solutions, ņemot vērā tā darbības specifiku, saglabāja esošo nosaukumu un ieguva arī savu grafisko identitāti, kas atšķiras no citiem grupas uzņēmumiem. Tas skaidrojams ar to, ka Citrus Solutions sniedz pakalpojumus citiem IT&T nozares uzņēmumiem, kuri ir Lattelecom grupas konkurenti.
Logotips
Zīmola maiņa nozīmēja ne tikai nosaukuma un struktūras maiņu, bet arī to, ka jaunu veidolu ieguva visa vizuālā un grafiskā identitāte — logotips, korporatīvās krāsas, darba apģērbs un auto marķējums.
Iepriekšējais logotips tapa pēc Trešās atmodas un simbolizēja Latvijas zaļos mežus un sarkanbaltsarkano karogu, un tajā bija attēlota tālruņa ripa. Ņemot vērā to, ka 2006. gadā Lattelecom vairs nebija tikai telesakaru uzņēmums, vecais zīmols un arī logotips vairs neatspoguļoja uzņēmuma tagadni un tā attīstību nākotnē.
Sociālā atbildība
Lattelecom īsteno sabiedrības atbalsta un labdarības projektus. Galvenās atbalsta jomas ir kultūra, izglītība un sports. Viens no sociālās atbildības projektiem ir Pieslēdzies, Latvija!
Pieslēdzies, Latvija!
Pieslēdzies, Latvija! ir unikāls projekts Latvijas mērogā, kas cilvēkiem vecumā virs 50 gadiem ļauj apgūt pirmās iemaņas darbā ar datoru, tādējādi samazinot to cilvēku skaitu, kas neprot strādāt ar datoru un internetu. 2011. gadā visā Latvijā tika noorganizētas 150 grupas un datora lietošanas teorētiskus un praktiskus pamatus apguva vairāk nekā 1500 cilvēki. 2012. gadā senioru apmācībām tika piesaistīti informātikas skolotāji, tādējādi palielinot apmācāmo skaitu. Apmācības senioriem tiek organizētas nelielās grupās — pa aptuveni 14 dalībniekiem katrā grupā. Katras grupas apmācību ilgums ir trīs dienas, apmācībām veltot četras mācību stundas (45 minūtes katra) ik dienu.
2016. gadā Lattelecom noslēdza septiņus gadus ilgušo sociālās atbildības iniciatīvu „Pieslēdzies, Latvija!”, nodrošinot bezmaksas datorapmācību 31 tūkstotim Latvijas senioru un sasniedzot 2008. gadā izvirzīto mērķi. 7. jūnijā Lattelecom pasniedza pirmo dāvanu, valsts simtgadi gaidot — apmācību rezultātā izveidoto viedsenioru paaudzi.
Lattelecom Rīgas maratons
Lattelecom Rīgas maratona atbalstītājs ir jau kopš 2008. gada un šobrīd tas ir kļuvis par Lattelecom Rīgas maratona galveno partneri. Maratonu kopš 2007. gada sadarbībā ar Rīgas domi rīko aģentūra NECom. 2016. gadā pasākums ieguva "Gada balvu sportā 2016" nominācijā "Gada notikums Tautas sportā".
Kopumā Rīgas maratonā klasiskā maratona distancē jeb 42 km 195m ir finišējuši 11 877 skrējēju (1991—2016) ar vislielāko finišētāju skaitu 2016. gadā, kad finišēja 1 496 dalībnieki. Pusmaratona distance jeb 21 km 97,5 m pirmo reizi tika piedāvāta 2006. gadā un šajā laikā Rīgas maratona ietvaros pusmaratonā kopumā finišējuši 22 733 skrējēju (2006—2016). Paralēli tam katru gadu dalībniekiem tiek piedāvāta arī alternatīva 3 — 6 km distance, kas parasti pulcē vislielāko dalībnieku skaitu.
Jaunie biznesi
Lattelecom ir ne tikai telesakaru operators, interneta un enerģijas pakalpojumu sniedzējs, kas strādā ar pamatbiznesiem, bet arī attīsta jaunus biznesa virzienus.
Lietu internets (IoT)
Lattelecom uzsācis pirmā lietu interneta tīkla ieviešanu Latvijā, piedāvājot klientiem lietu interneta (IoT- Internet of Things) risinājumus gudrākai pilsētas pārvaldībai, biznesa modernizācijai un gudrai ražošanas pārvaldībai.
Klientu atbalsta robots Anete
Robots Anete strādā Lattelecom palīdzības lapā http://palidziba.lattelecom.lv, līdz 2018. gada martam Anete strādāja Facebook lapā Lattelecom Anete. Anete mācās no klientu uzdotajiem jautājumiem, lai spētu atbildēt arvien precīzāk un daudzveidīgāk.
Finanšu rezultāti
Tehnoloģiju un izklaides uzņēmums Lattelecom 2017. gadā strādājis ar peļņu 40,7 miljonu eiro apmērā un par 2,4 miljoniem eiro audzējis apgrozījumu, sasniedzot 195,67 miljonus eiro, liecina uzņēmuma konsolidētie neauditētie dati. Lattelecom grupas EBITDA (peļņa no pamatdarbības) ir 69,1 miljons eiro, saglabājoties iepriekšējā gada līmenī. Gada investīcijas sasniegušas 29 miljonus eiro — interneta pamattīkla attīstībā, klientu gala iekārtu modernizācijā, IT sistēmu uzlabojumos, kā arī jauno ideju attīstībā.
Darbinieki
Lattelecom grupā strādā vairāk kā 1500 darbinieki. Personāla atlases uzņēmuma SIA WorkingDay Latvia pētījumā Lattelecom tika nosaukts par trešo iekārotāko darba devēju 2017 (pirmajā vietā nokļuva SIA Latvijas Mobilais telefons, bet otrajā — Swedbank). Taču TOP101 vērtīgāko uzņēmēju topā Lattelecom ierindojas 5.vietā 2017. gadā.
2006. gada ziemas olimpisko spēļu komandu vērtējums
2006. gada Turīnas ziemas olimpisko spēļu neoficiālā komandu vērtējuma tabulā apkopota informācija par XX ziemas olimpisko spēļu medaļu ieguvējiem un vietām labāko astotniekā.
Valstis sarindotas medaļu punktu (trīs punkti par pirmo vietu, divi par otro, viens par trešo) un papildpunktu (8 punkti par pirmo vietu, septiņi par otro utt.) kārtībā, ja medaļu vai vietu astotniekā valstij nav, tad dilstošā secībā pēc augstākās iegūtās vietas.
Džidži Galli
Džanluidži "Džidži" Galli (dzimis, Liviņjo, Itālijā) ir itāļu rallija pilots.
Viņa debija WRC norisinājās 1998. gada Sanremo rallijā. Tolaik viņš brauca ar N grupas Mitsubishi Carisma. Viņa pirmā sacīkste ar WRC spēkratu bija 2004. gada Monako rallijs. 2005. gadā viņš brauca Mitsubishi rūpnīcas komandā, bet 2006. gadā viņš sešos posmos brauca ar Peugeot 307 WRC. Togad, Argentīnas rallijā, itālis izcīnīja savu pirmo pjedestālu. 2007. gadā viņš brauca trīs posmos ar Citroën Xsara WRC, privātkomandā Aimont Racing. Kopš 2008. gada viņš brauc Stobart Ford komandā un vija plānots, ka viņš piedalīsies visos posmos.
, Vācijas rallija pirmajā dienā, Galli piedzīvoja smagu avāriju. Tās rezultātā itālis lauza kreisās kājas augšstilbu un bija spiests priekšlaicīgi beigt sezonu.
Lernas hidra
Lernas hidra (el) grieķu mitoloģijā bija bezvārda jūras briesmonis, kas radies no simtgalvaina pūķa Tīfona un pussievietes pusčūskas Ehidnas. Līdzīga daudzgalvainai indiešu nagai, hidra bija deviņgalvaina čūska, kuru dažreiz attēloja ar suņa ķermeni. Tā bija grūti uzveicams pretinieks — ja tai nocirta vienu galvu, nocirstās vietā izauga divas. Grieķu mītā to nogalināja Hērakls. Hidra simbolizē daudzos šķēršļus, kas kavē ceļā uz patiesību.
Lieldienu sala
Lieldienu sala (es), saukta arī polinēziešu nosaukumā par Rapanui (rap), ir Čīlei piederoša sala Klusā okeāna dienvidaustrumos. Sala ir slavena ar agrāko salas iedzīvotāju izveidotajām moai — gigantiskām akmens galvām. Lieldienu salas lielākā daļa ietilpst UNESCO Pasaules mantojuma objektu sarakstā.
Nosaukums
Lieldienu salai tās tagadējo nosaukumu deva eiropiešu pirmatklājēji holandieši ar Jakobu Rogevēnu priekšgalā, kuri pirmoreiz ieraudzīja salu 1722. gada Lieldienu svētdienā.
Salas polinēziešu nosaukums Rapanui (Rapa Nui — ‘Lielā Rapa’) cēlies no polinēziešu darbaspēka, kas ievests darbam no Basa salu Rapas (Rapa Iti — ‘Mazā Rapa’). Tomēr pastāv apgriezta hipotēze, ka Basa salu Rapas vārds cēlies no rapanujiešu bēgļiem, kas apmetušies mazajā Rapas salā.
Pastāv vairākas hipotēzes par salas "oriģinālo" polinēziešu nosaukumu, tai skaitā Te pito o te henua (Pasaules naba), kas saistās ar salas nošķirtību. Leģendas stāsta, ka iesākumā sala tikusi nosaukta par Te pito o te kainga a Hau Maka (Hau Makas mazais zemes gabaliņš). Cits nosaukums, Mata-ki-Te-rangi, nozīmē "Acis, kas runā ar debesīm".
Atrašanās vieta un ģeogrāfija
Lieldienu sala ir viena pasaules izolētākajām vietām. Tā atrodas 3600 km no Čīles krastiem un 2075 km no tuvākās apdzīvotās salas Pitkērnas. Sala i Gomesa atrodas 415 km uz austrumiem, bet tā ir neapdzīvota.
Salas augstākais punkts ir 507 m augstais Terevakas vulkāns. Salā, netālu no Terevakas ir trīs saldūdens krāteru ezeri (Kau, Raraku un Aroi), bet nav pastāvīgu ūdensteču.
Ģeoloģija
Lieldienu sala ir vulkāniska sala, kas sastāv no trim izdzisušiem vulkāniem. Augstākais no tiem, Terevaka (507 m) veido salas pamatu. Divi citi vulkāni, Poike un Rano Kau, veido salas austrumu un dienvidu izvirzījumus un piešķir salai tās trijstūra formu. Salā atrodami arī mazāki vulkāniski konusi un citi vulkāniski veidojumi, tai skaitā Rano Raraku krāteris, Puna Pau un daudzas vulkāniskas alas.
Lieldienu sala un apkārtējās saliņas, kā Motu Nui, Motu Iti, ir liela vulkāniska kalna virsotne. Tas paceļas 2000 metrus no okeāna dibena. Vulkāniskais pacēlums ir daļa no lielākoties zemūdens Sala i Gomesas grēdas, kas stiepjas 2700 km garumā līdz Naskas zemūdens grēdai un veido virkni zemūdens kalnu, lielākie no kuriem ir Moai un Pukao.
Pukao, Moai un Lieldienu sala ir formējušies pēdējos 750 000 gadus, pie kam pēdējie izvirdumi bijuši mazāk kā 100 000 gadu atpakaļ. Tie ir Sala i Gomesas grēdas augstākie kalni, kas veidojusies Naskas plātnei uzvirzoties Lieldienu salas degpunktam. No šīs grēdas tikai Lieldienu sala un Sala i Gomesa paceļas virs okeāna līmeņa un veido sauszemi.
Apakšzemes procesi Lieldienu salā nav līdz galam apstājušies un par to liecina 20. gadsimta pirmajā pusē novērotās tvaika strūklas Rano Kau krātera sienās.
Vēsture
Lieldienu salas vēsture ir neticami bagātīga un ļoti pretrunīga. Tās iedzīvotājiem ir nācies pārdzīvot badus, epidēmijas, karus, vergu tirgotāju uzbrukumus un koloniālismu, kā arī salas ekosistēmas sabrukšanu. Salas iedzīvotāju skaits vairākas reizes ir samazinājies vairākkārtīgi. Salinieki ir atstājuši tādu kultūras mantojumu, kas nav salīdzināms ar to skaitu.
Ororoinas 11. pakāpes pēcnācējs Pedro Atans 1955. gadā stāstīja Tūram Heijerdālam sekojošo: "Starp mūsu senčiem ir bijuši skaisti cilvēki. Salā bija divu veidu cilvēki: vieni bija tumši (polinēzieši) un citi bija ar ļoti gaišu ādu, kā jūs no lielās zemes un ar gaišiem matiem. Īsti baltie cilvēki. Bet tie bija īsti rapanujieši, ļoti īsti. Mūsu ģimenē bija daudz balto cilvēku, kurus sauca "ohotea", vai par gaišmatainajiem. Mana māte un tante bija rudmates. ... Manā dzimtā daudzās paaudzēs bija šādi cilvēki. Mēs, brāļi, neesam tādi. Manai noslīkušajai meitai bija piena balta āda un īsti rudi mati, tāpat kā manam pieaugušajam dēlam Huanam. Viņš ir Ororoinas 12. pakāpes pēcnācējs."
To, ka salas iedzīvotāji piederēja divām dažādām rasēm, apstiprināja pirmais eiropietis, kurš apmeklēja salu 1722. gada Lieldienu svētdienā, Jakobs Rogevēns: "Starp pirmajiem, kas uzkāpa uz kuģa, bija balts vīrietis. Viņš bija izrotājies ar putna spalvu kroni uz gludi skūtas galvas." Saliniekiem tika uzdāvinātas vairākas veltes, to skaitā "divas zilu pērļu virtenes, mazs spogulītis un šķēres". Sevišķi iespaidīgas bija vīra mākslīgi pagarinātās ausis, kurās bija "apaļas baltas tapas, tik lielas, kā viņa dūres". Ausu ļipiņas nokarājās līdz pat pleciem. Rogevēns vēlāk piezīmēja, ka "daudziem saliniekiem ausis bija pagarinātas tādā pat veidā." Ja saliniekiem garās ausis traucēja strādāt, tie izņēma ārā tapas un garās ļipas aizāķēja aiz ausu gliemežnīcas.
"Tie ir slaidi, stipras miesas būves cilvēki," viņš turpina, "kuri, ciktāl to var spriest, ir polinēzieši ar gaišu ādu, kādus esam redzējuši Taiti, Havajās un citās dienvidjūru austrumu salās. Bet iedzīvotāju sastāvs ir jaukts, daudzi ir uzkrītoši tumšādaini, turpretī citi pavisam balti, kā eiropieši. Dažiem ir iesarkana nokrāsa, kā saulē iedegusi. Daudziem ir bārda."
"Daudzi salinieki staigā pilnīgi kaili, bet to ķermeņi ir mākslinieciski notetovēti ar nepārtrauktiem zīmējumiem putnu un citu jocīgu figūru veidā. Citi valkā sarkani un dzelteni krāsotus ādas apmetņus. Daži valkā uz galvas spalvu kroņus, citi jocīgas sarkanas cepures. Visi ir draudzīgi un mēs neredzējām nekādus ieročus. Savādi, ka grūti ir sastapt sievieti, parasti te drūzmējas vīrieši. Bet tās dažās sievietes, kas mums parādījās, bija vairāk nekā sirsnīgas attiecībās ar mums un vīrieši neizrādīja nekādas greizsirdības pazīmes."
Saskaņā ar nostāstiem, pirmais gaišādainais Hotu Matua ieradās salas ziemeļaustrumu piekrastē Anakenas līcī ap m.ē. 300. gadu. Viņa akmens mājas un pavarda paliekas tika pārbaudītas ar oglekli 14, kas arī norādīja šādu laiku. Hotu Matuas divas laivas bija tik lielas, ka varēja pārvadāt vairākus simtus vīru un Oroi, Hotu Matuas lielākais ienaidnieks, veica ceļojumu kā bezbiļetnieks.
Šajā krastā uz ahu (platformas) stāv vientuļa moai statuja, kas, iespējams, attēlo Hotu Matua. Tā bija viena no pirmajām akmens skulptūrām, kas tika nostādītas atpakaļ vietā pēc Tūra Heijerdāla lūguma tā 1955. gada ekspedīcijā uz Lieldienu salu ar Kon-Tiki.
Ekoloģija
Lieldienu sala kopā ar tās tuvāko kaimiņu, 415 km attālo Sala i Gomesas salu, veido atsevišķu ekoreģionu, Rapanui subtropisko platlapju mežu. Raksturojas ar relatīvi nelielu nokrišņu daudzumu, kas, iespējams, saistāms ar atmežošanu. Sākotnējie subtropiskie mitrie platlapju meži šodien ir iznīcināti, bet fosilo ziedputekšņu un koksnes palieku paleobotāniskie pētījumi liecina, ka sala agrāk ir bijusi apmežota ar daudzām koku, krūmāju, paparžu un zālāju sugām. Lielas palmas (Paschalococos disperta), radniecīgas Čīles vīna palmai, tāpat kā toromiro (Sophora toromiro), bija salas dominējošie koki. Palmas ir izzudušas un toromiro ir izzuduši brīvā dabā. Mūsdienās ar vairāku botānisko dārzu līdzdalību notiek pasākumi, lai atjaunotu toromiro audzes brīvā dabā. Vismaz pēdējos 300 gadus sala ir klāta galvenokārt ar zālājiem un naatu audzēm Rano Raraku un Rano Kau krāteru ezeros. Naatu meldru audzes (kuras aug arī Andos un tur tiek sauktas par "totoro") tiek izmantotas kā viens no argumentiem par salas iedzīvotāju dienvidamerikānisko izcelsmi, kaut arī ziedputekšņu analīzes norāda, ka šis augs salā audzis vismaz 30 000 gadu. Pirms cilvēka ierašanās salā bija lielas jūrasputnu kolonijas, kas vairs nav sastopamas lielajā salā, kā arī vairākas nelidojošo putnu sugas, kas mūsdienās izmirušas.
Ekosistēmas iznīcināšana
""Lieldienu salas kopējais stāvoklis ir visgalējākais piemērs Okeānijas mežu iznīcināšanai un viens no spilgtākajiem pasaulē: visi meži ir izzuduši un visas koku sugas izmirušas.""
Koki Lieldienu salā ir reti sastopami un tikai vietumis veido nelielas birzes. Kādreiz salu klāja palmu meži un līdz šim pastāvēja viedoklis, ka mežu iznīcināšanā vainojami salinieki, kas koksni lielos daudzumos izmantojuši statuju uzstādīšanai. Eksperimentālā arheoloģija ir pierādījusi, ka statujas varēja būt transportētas ar "Y" formas koku rāmju palīdzību (sauktu par miro manga erua) uz uzstādīšanas vietu. Rapanujiešu tradīcijas metaforiski atsaucas uz garīgo spēku (mana), ar kura palīdzību moai ir "gājuši" no karjera uz uzstādīšanas vietu. Bet ņemot vērā salas dienvidu platuma grādus, ievērojamu iespaidu uz atmežošanu varēja atstāt arī Mazā ledus laikmeta (ap 1650.-1850. g.) klimatiskais efekts, tā kā šādas spekulācijas nav pierādītas.
Džareds Daimonds (Jared Diamond) savā grāmatā Collapse nepiekrīt klimata ietekmei, bet sniedz plašu ieskatu salinieku civilizācijas sabrukumā. Mežu izzušana Lieldienu salā sakrīt ar civilizācijas norietu 17.-18. gadsimtā. Tā laika kultūrslāņa atkritumu saturs uzrāda pēkšņu zivju un putnu kaulu daudzuma samazināšanos, jo saliniekiem koku trūkuma dēļ zuda iespēja būvēt laivas un arī putni zaudēja savas ligzdošanas vietas. Vairākās vietās apmežojuma izzušanas dēļ izplatās augsnes erozija. Nosēdumu paraugi atklāj, ka izzūd līdz pat pusei no visu vietējo augu sugu un salas veģetācija drastiski mainās. Iedzīvotāju diētā galveno vietu ieņem vistas un žurkas. Kā norāda cilvēku atlieku atradumi saistībā ar ēdienu gatavošanas vietām, ir iespējams, ka bijis izplatīts kanibālisms, sevišķi alās.
Benijs Peizers (Benny Peiser) savā rakstā "No genocīda līdz ekocīdam: Rapanui izvarošana" norāda uz liecībām par rapanujiešu pašapgādi laikā, kad to pirmoreiz apmeklēja eiropieši. Tomēr uzsver, ka salā bijis zināms daudzums koku, lielākoties toromiro. Jakoba Rogevēna kapteinis Corneliss Boumans kuģa grāmatā raksta, ka "...izņemot jamsu, banānus un nelielas kokosriekstu palmas, mēs neredzējām nekādus citus kokus vai sējumus." Pēc kuģa virsnieka Karla Frīdriha Bērensa vārdiem "Vietējie lietoja palmu zarus kā miera piedāvājumu. To mājokļi bija būvēti uz koka pāļiem, apmesti ar javu un apjumti ar palmu zariem" (jādomā, ka ar banānkoku zariem, jo sala ap to laiku jau bija atmežota).
Ronalds Raits (Ronald Wright) savā grāmatā "Progresa īsā vēsture" (A Short History of Progress) izvirza spekulatīvu pieņēmumu, ka "salā bija pietiekami daudz veco stumbru, lai pārvietotu lielos akmeņus un saglabātu dažas kanoe peldošā stāvoklī dziļajiem ūdeņiem." Kad pienāca diena, kad izjuka pēdējā laiva, karš gāja vaļā par "seniem dēļiem un ķirmju sagrauztām siekstām". Šis pieņēmums ir kļūdains, jo salinieki laivas darināja no totoras, ko Rano Kao krāterezerā iedēstīja pirmie garaušu ieceļotāji. Niedres sasēja saišķos un vienam cilvēkam paredzētu niedru laivu sauca par "pora". Tika būvēti lieli niedru kuģi, kuriem bija pat trīs masti ar niedru burām un kuri varēja pārvadāt pāri par 400 cilvēku. Šādi kuģi ir attēloti petroglifos un skulptūrās.
Salas vēstures trešās ēras beigās, kad dzīvs bija palicis tikai viens garausis, bija uzstādītas vairāk kā tūkstotis moai, apmēram viena uz katriem desmit saliniekiem. Kad 18. gadsimtā ieradās eiropieši, pats sliktākais jau bija garām un salā bija tikai pa diviem cilvēkiem uz katru statuju.
Lieldienu sala ir pārcietusi smagu augsnes eroziju, ko, iespējams, saasināja lauksaimniecība un masveidīgā mežu izciršana. Šis process visdrīzāk ir bijis pakāpenisks, ko vēl vairāk saasināja ekstensīvā aitkopība, ko piekopa lielāko 20. gadsimta daļu. Jakobs Rogevēns rakstīja, ka sala ir ārkārtīgi auglīga. "Mājputni ir vienīgie dzīvnieki, ko viņi audzē. Salinieki audzē banānus, cukurniedres un visvairāk saldos kartupeļus." Žana Fransuā de la Perūza dārzkopis esot teicis, ka "trīs darba dienas gadā" būtu pietiekami, lai pabarotu visus salas iedzīvotājus.
Mitoloģija
Vissvarīgākie rapanujiešu mīti ir:
Akmens apstrāde
Rapanui ir vulkāniska sala, kas sastāv no ģeoloģiski neseniem vulkāniskajiem iežiem. Rapanujieši līdz eiropiešu atnākšanai bija attīstījuši akmens laikmeta civilizāciju un plaši pielietoja dažāda tipa vietējos akmeņus:
Moai statujas
Par moai sauktās iespaidīgās akmens statujas, kas padarījušas Lieldienu salu pasaulslavenu, tika izkaltas relatīvi īsajā salas uzplaukuma periodā. Kopsummā ir uzskaitītas 997 monolītas akmens statujas pašā Lieldienu salā, kā arī muzeju kolekcijās citur pasaulē. Par "Lieldienu salas akmens galvām" bieži sauktās figūras patiesībā ir pilnībā izveidoti torsi vai uz ceļiem sēdošas figūras ar rokām uz vēdera. Dažas stāvus esošās figūras gadu gaitā iegrimušas zemē līdz pat kaklam.
Turpinās diskusijas par laika periodu, kurā statujas izgatavotas. Aptuveni tiek minēti laiki no 400. gadam līdz 1500.-1700. g. Lielākā daļa (95%) moai ir izkalti no viegli apstrādājamā tufa vai vulkāniskajiem izdedžiem, kas atrodami salā vienā vietā - izdzisušā vulkāna Rano Raraku iekšienē. Skulptūru izkalšanai salinieki lietoja bazalta kaltus - toki, kuri lielā skaitā joprojām atrodami akmeņlauztuvēs. Šie akmens kalti tika uzasināti noskaldot tiem jaunas šķautnes, kad vecās notrulinājās. Vienas statujas izkalšanai piecu vai sešu cilvēku komandai bija nepieciešams apmēram gads. Katra statuja attēlo mirušu garaušu virsaiti vai citu ievērojamu personu, to ķermeņi apglabāti ahu, uz kuriem statujas uzstādītas.
Tikai ceturtā daļa visu statuju tika uzstādītas. Apmēram puse joprojām atrodas Rano Raraku akmeņlauztuvēs un pārējās dažādās salas vietās, iespējams, pamestas transportējot. Milzīgo statuju transportēšanai tika izmantotas miro manga erua - "Y" formas kamanas ar šķērskokiem, kuras vilka ar ap statujas kaklu apsietām no hauhau koka mizas izgatavotām tauvām. Statujas pārvietošanai, atkarībā no tās izmēra, bija nepieciešami 180 līdz 250 vīru. Ap 50 no šodien stāvošajām statujām ir no jauna uzstādītas mūsdienās. Pirmo moai no jauna Anakenas līcī, izmantojot tradicionālās metodes, uzstādīja 1958. gadā Tūra Heijerdāla Kon-Tiki ekspedīcijas laikā.
Rongorongo
Līdz šim neatšifrētā Lieldienu salas rakstība rongorongo, iespējams, ir viena no retajām rakstu sistēmām, kas izveidota, neiedvesmojoties no citiem paraugiem. Kā alternatīva tiek izskatīts variants, ka salinieku aristokrātija iedvesmojusies no spāņu 1770. gada parakstīšanai atvestā līguma, un ieviesuši rongorongo kā reliģisku instrumentu. Rongorongo pirmoreiz atklāja franču misionārs Eižens Eiro (Eugène Eyraud) 1864. gadā. Šajā laikaposmā vairāki salinieki joprojām apgalvoja, ka saprotot uzrakstīto, bet visi mēģinājumi lasīt bija nesekmīgi. Pēc nostāstiem tikai neliela salinieku daļa jebkad ir bijusi lasīt protoša un rongorongo bija aristokrātijas un priesteru privilēģija. Tas izskaidro pilnīgu zināšanu trūkumu salinieku vidū par rongorongo lasīšanu pēc 1860. gadu aristokrātijas iznīcināšanas vergu tirdzniecības un slimību rezultātā.
Līdz mūsu dienām ir saglabājušies tikai 26 dēlīši ar rongorongo uzrakstiem un tie visi atrodas muzejos ārpus Lieldienu salas. Neskaitāmie mēģinājumi rakstus atšifrēt ir bijuši neveiksmīgi. Zinātnes aprindās joprojām nav vienprātības, vai rongorongo ir īsta rakstība, vai arī tā saucamā protorakstība.
Leģendas apgalvo, ka rongorongo plāksnītes sev līdzi atvedis Hotu Matua, jau pirmoreiz izsēžoties Anakenas līcī, tomēr, kā norāda zinātnieki, lielākās plāksnītes ir izgatavotas no eiropiešu airiem. Tāpat, neskatoties uz bagātīgo petroglifu klāstu salā, rongorongo tikpat kā nav izgrebti akmenī. Visticamāk, ka rongorongo izgudrots uz vietas Lieldienu salā tās vēlīnajā periodā. <!--
Wood carving
Wood was scarce on Easter Island during the 18th and 19th centuries, but a number of highly detailed and distinctive carvings have found their way to the world's museums. Particular forms include:
Contemporary culture
The Rapanui have:
2002 census
Population at the 2002 census was 3,791 (3,304 in Hanga Roa alone). Only 60% were Rapanui. Chileans of European or mestizo descent were 39% of the population, and the remaining 1% were Native Americans from mainland Chile.
Rapanui have also migrated out of the island. At the 2002 census, 2,269 Rapanui lived on Easter Island, while 2,378 lived in the mainland of Chile (half of them in the metropolitan area of Santiago).
Population density on Easter Island is only 23 inhabitants per km² (60 per sq mi), much lower than in the 17th century heyday of the moai building when there were possibly as many as 15,000 inhabitants, or roughly 92 inhabitants per km² (214 per sq mi).
Administrācija
Lieldienu sala ir province Čīles Valparaiso reģiona sastāvā.
Provinces gubernatore ir Melānija Karolīna Hotu Heja.
Lieldienu salās ir tikai viena municipalitāte, Hangaroa pilsētiņa, kuras mērs ir Pedro Pablo Edmunds Paoa.
Turku impērijas
Turku 16 impērijas (politisks panturku apzīmējums - vēstures zinātnē netiek lietots, jo uzskaitītajām valstīm ar mūsdienu Turciju nav nekādas citas saistības kā vien tas, ka mūsdienu turki ir viena no daudzajām tjurku tautām; vēsturē zemāk uzskaitītās valstis zināmas kā "tjurku valstis") ir valstis, kuras tagadējā Turcija uzskata par savām priekštecēm. Tādēļ Turcijas prezidenta karogā stūrī attēlota zvaigzne ar 16 stariem un 16 zvaigznēm pretī katram staram, kur katrs stars un zvaigzne simbolizē vienu no šīm bijušajām valstīm.
Rietumu Huņņu impērija
Rietumu Huņņu (Hiung-Nu) impērijas valdnieka tituls bija Šan-Ju. Valsts atradās Ķīnas pakļautībā. Viens no šīs impērijas valdniekiem dibināja īsu laiku pastāvējušo Čao valsti, kas 304.—329. gadā bija viena no Šansī 16 valstīm.
Kosmiskā aparāta virzīšana
Kosmiskā aparāta virzīšana ir paņēmiens, kura rezultātā tiek mainīts kosmiskā aparāta ātrums vai virziens. Šajā ziņā pastāv daudz un dažādu paņēmienu. Katram paņēmienam ir savi trūkumi un priekšrocības. Kosmiskā aparāta virzīšana ir viena no visvairāk pētāmajām sfērām kosmonautikā, lai atrastu lētākas un ātrākas pārvietošanās metodes kosmosā. Lielākā daļa kosmisko aparātu mūsdienās tiek virzīti uz priekšu, ar lielu ātrumu izsviežot darbvielu no sprauslas. Šādus dzinējus sauc par raķešdzinējiem.
Visus pašreizējos kosmiskos aparātus no Zemes kosmosā palaiž ar nesējraķetēm, kuras darbina ķīmiskie raķešdzinēji, kaut gan dažām pirmajā pakāpē tiek izmantotas arī lidmašīnas ar gaisa reaktīvajiem dzinējiem. Lielākajai daļai pavadoņu un starpplanētu zonžu, lai tos ievadītu un noturētu pareizajā orbītā vai trajektorijā un pareizā orientācijā, tiek izmantoti vienkārši un droši ķīmiskie raķešdzinēji.
Tā kā ķīmiskie raķešdzinēji patērē samērā daudz degvielas, kura ir jāņem līdzi no Zemes, tiek meklēti lētāki virzīšanas veidi. Pavadoņu nogādāšanai uz ģeostacionāro orbītu pēdējā laikā populārāki kļūst jonu dzinēji.
Ir notikuši vairāki saules buru eksperimenti kosmosā, kur virzīšanai tiek izmantots radiācijas spiediens.
Saitamas prefektūra
Saitamas prefektūra (埼玉県) ir Japānas prefektūra, kas atrodas Kanto reģionā. Prefektūras administratīvais centrs ir Saitama.
Svītrainais skunkss
Svītrainais skunkss (Mephitis mephitis) ir neliela auguma skunksu dzimtas (Mephitidae) plēsējs, kas pieder svītraino skunksu ģintij (Mephitis).
Svītrainais skunkss dzīvo lielākajā daļā Ziemeļamerikas kontinenta, sākot ar Meksikas ziemeļiem un beidzot ar Kanādas centrālo daļu. Tas ir visbiežāk sastopamais skunkss ASV un Kanādā. To var sastapt visdāžādākā rakstura biomās, bet priekšroku svītrainais skunkss dod atklātām vietām: prērijai, tuksnesim, lauksaimniecības zemēm, skrajām mežmalām. Tas vienmēr apmetas ūdens tuvumā un neaiziet tālāk no tā par 2—3 km. Skunksi bieži apmetas piepilsētās, jo ēkās un ap ēkām var atrast daudz un dažādas slēptuves.
Uzvedība
Svītrainais skunkss aktīvs kļūst krēslas stundās. Pa dienu tas atpūšas ēnainā vietā, guļot pazemes alā vai zem ēku konstrukcijām, koku zariem vai akmeņu kaudzēm. Tēviņi vienmēr ir vientuļnieki, bet mātītes var dzīvot kopā nelielās komūnās. Skunksiem ir sava medību teritorija, kas var būt 0,7—18,5 km² liela. Ziemas laikā, lai arī miega stundas pieaug, tomēr to nevar saukt par īstu ziemas miegu.
Barība
Svītrainais skunkss ir visēdājs. Tas barojas ar pelēm, putnu olām, kukaiņiem un to kūniņām, bet neatsakās arī no maitas, augļiem un ogām. Svītrainajam skunksam ir nozīmīga loma lauksaimniecībā, jo intensīvi iznīcina grauzējus. Tomēr līdz 70% no visa apēstā ir kukaiņi. Svītrainie skunksi bieži izēd skudru vai bišu ligzdas. Ja skunkss ir nolēmis ieņemt bišu ligzdu, tas vispirms izķer un apēd bites karotājas, kas tam cenšas uzbrukt, bet pēc tam izposta neaizsargāto ligzdu.
Vairošanās
Riesta laiks ir februārī un martā, bet maijā dzimst mazuļi, kurus audzina tikai māte. Grūsnības periods svītrainajam skunksam ir 60—77 dienas. Parasti piedzimst 5—6 mazuļi, tie ir akli, kurli un nevarīgi, tomēr skunksu mazuļiem jau piedzimstot ir meln-baltais matojums. Māte tos zīda ar pienu apmēram 1,5 mēnesi. Visu šo laiku mazuļi nepamet migu. Pēc tam mazuļi sāk sekot mātei visās tās dienas gaitās. Kopā ar māti jaunie skunksi paliek apmēram gadu. Ja pirmie bērni aiziet kādu apstākļu dēļ bojā, tad mātīte tā paša gada laikā var meklēties arī otro reizi.
Spaļenieki
Spaļenieki ir apdzīvota vieta Ķekavas novada Baldones pagasta austrumos. Izvietojušies meža masīva vidū Ķekaviņas (Bakanes) un Bēčupītes starpupē 6 km no pagasta centra Baldones, 23 km no novada centra Ķekavas un 39 km no Rīgas. Spaļenieku «Andžās» atradies darvas tecināšanas ceplis, kolhoza laikos bijusi zemnieku saimniecība.
Kirgīzijas PSR ģerbonis
Kirgīzijas PSR ģerboni par Kirgīzijas PSR simbolu atzīst republikas valdība 1937. gada 23. martā. Sarkanā zvaigzne ģerbonim tiek pievienota 1948. gadā. 1992. gadā ģerbonī tiek veiktas izmaiņas un saglabāta daļa no padomju ēras simbolikas un tas kļūst par Kirgizstānas valsts simbolu.
Bārkstainā mušmire
Bārkstainā mušmire ir Latvijā ļoti reti atrodama sēne. Cepurīte balta, ar bārkstainu malu un biezām, pelēcīgām zvīņām. Izaug līdz 12 cm plata. Kātiņš garāks nekā cepurītes diametrs, balts, samērā resns, ar pārslainām zvīņām. Kātiņa apakšgals paresnināts ar sakņveida pagarinājumu. Gredzens balts, plats. Mīkstums balts, bez garšas un smaržas. Atrodama lapu koku mežos un krūmājos augustā, septembrī. Nav indīga, taču ļoti līdzīga indīgajām mušmirēm. Bārkstainā mušmire retuma dēļ Latvijā iekļauta aizsargājamo sugu sarakstā.
Prāgas metronoms
Prāgas metronoms ir milzīgs, strādājošs metronoms, kurš atrodas Prāgas centrā ar skatu uz Vltavas upi un pilsētas centru. To uzcēla 1991. gadā un tas atrodas uz postamenta, kas palika pēc milzīgā Josifa Staļina pieminekļa nojaukšanas (pieminekli iznīcināja destaļinizācijas laikā 1962. gadā). 23 metrus augstais metronoms ir dekoratīvs objekts, jaunatnes tikšanās vieta, ka arī Eiropā pazīstama skeitborda aktivitāšu vieta. Tā autors ir starptautiski pazīstams mākslinieks Vratislavs Novāks.
2012.—2013. gada UEFA Čempionu līgas sezona
2012.—2013. gada UEFA Čempionu līgas sezona bija Eiropas spēcīgākā futbola klubu turnīra 58. sezona un 21. ar UEFA Čempionu līgas nosaukumu. Grupu turnīrs sākās. Fināls notika Vemblija stadionā, Londonā, tajā tikās divi Vācijas klubi Borussia Dortmund un Bayern Munich. Šī ir pirmā reize Čempionu līgas vēsturē, kad finālā tiekas divi Vācijas klubi. Uzvaru finālā piektro reizi kluba vēsturē izcīnīja Bayern Munich.
3. kvalifikācijas kārta
!colspan="6"|Čempioni
!colspan="6"|Ne-čempioni
Izslēgšanas spēles
!colspan="6"|Ne-čempioni
Eberhards Zāvari
Eberhards Zāvari (, dzimis, miris ) bija vācbaltiešu izcelsmes Latvijas luterāņu mācītājs. Latviešu literārās biedrības biedrs.
Pēc teoloģijas studijām Tērbatas universitātē, no 1889. līdz 1915. gadam bija Aizkraukles draudzes mācītājs. Kalpojis gan vācu, gan latviešu draudzē. 1905. gada revolūcijas laikā draudzē notika baznīcas demonstrācijas.
Latvijas SPR laikā komunistu arestēts, nošauts Centrālcietumā īsi pirms komunistu atkāpšanās no Rīgas.
Kanagavas prefektūra
Kanagavas prefektūra (神奈川県) ir Japānas prefektūra, kas atrodas Kanto novada dienvidos Honšjū salā. Galvaspilsēta ir Jokohama. Kanagava ietilpst Tokijas aglomerācijā.
Radio SWH Latvijas mūzikas gada tops
Radio SWH Latvijas mūzikas gada tops bija gadskārtēja Latvijas populārāko dziesmu aptauja, kurā tika noteikta iepriekšējā gadā populārākā latviešu dziesma. Pirmoreiz aptauja notika 2005. gada janvārī, kad tika noskaidrota Radio SWH 2004. gada populārākā dziesma. Kopā notika 3 aptaujas, bet 2007. gadā šis konkurss beidza pastāvēt. Par gada topa pēcteci uzskatāma Latvijas Muzikālā līga.
Uzvarētājdziesmas noteikšanas sistēma
Sākot no septembra, turpmākajās 15 nedēļās klausītāju balsojumos tiek noteiktas 15 populārākās aizvadītā gada dziesmas. Katru nedēļu 20 dziesmas pretendē uz iekļūšanu gada topā. Nedēļas laikā balsojumā nosaka 10 dziesmas, kuras piektdienas telefonbalsojumā sacenšas par uzvaru un iekļūšanu finālā. Katru nedēļu 2 dziesmas, kas nedēļas balsojumā ierindojušās 19. un 20. pozīcijā, zaudē iespēju kvalificēties finālam, dodot vietu divām citām dziesmām.
Nākamā gada pašā sākumā notiek finālkoncerts, kas tiek demonstrēts televīzijā. Tajā 15 finālisti iekļūšanas secībā izpilda savas dziesmas. 3 skatītāju balsojumā populārākās dziesmas iekļūst fināltrijniekā, atkārtojot savus priekšnesumus. Telefonbalsojumā tiek noteikta gada populārākā dziesma.
Zosims
Pāvests Zosims (miris ) bija Romas pāvests no 417. gada marta līdz savai nāvei 418. gada decembrī. Pēc tautības esot bijis grieķis. Nosodījis Pelagija mācību.
Čibas prefektūra
Čiba (千葉県) ir viena no Japānas prefektūrām, kas atrodas Kanto reģionā uz Honsju salā. Tā robežojas ar Ibaraki prefektūru ziemeļos, ar Japānas galvaspilsētu Tokiju un ar Saitamas prefektūru rietumos. Austrumos to apskalo Klusais okeāns, bet dienvidos to apskalo Tokijas līcis. Prefektūras administratīvais centrs un lielākā pilsēta ir Čiba.
Erihs fon dem Bahs-Celevskis
Erihs fon dem Bahs-Celevskis (līdz 1925. gadam — fon Celevskis, no 1940. gada — fon dem Bahs, de; dzimis, miris ) bija vācu SS obergrupenfīrers un policijas ģenerālis. SS un policijas vadītājs (SS- und Polizeiführer) t.s Viduskrievijas (faktiski Baltkrievijas) teritorijā. Vadīja cīņu pret PSRS partizāniem. 1944. gada augustā komandēja vācu spēkus pret Varšavas sacelšanās kaujiniekiem.
Čibas prefektūra
Prefektūras kopējā platība ir 5 156,15 km² un tā sīkāk sastāv no sešiem rajoniem, 54 pašvaldībām un 37 pilsētām. Pēc 2017. gada datiem prefektūrā dzīvo 6 258 095 iedzīvotāji. Tā ir divdesmit septītā lielākā prefektūra pēc platības un sestā lielākā pēc iedzīvotāju skaita.
2011. gada Tohoku zemestrīce galvenokārt ietekmēja tikai prefektūras dienvidu daļu un postījumi bija daudzas reizes mazāki kā blakus esošajā Tohoku reģionā. Kopumā zemestrīcē un pēc tam sekošajā tsunami dzīvību zaudēja 20 cilvēki. Pēc 2011. gada, pirmo reizi kopš 1920. gada, iedzīvotāju skaits prefektūrā samazinājās.
Erihs fon dem Bahs-Celevskis
Kaut arī apvainots kara noziegumos (masveida civiliedzīvotāju slepkavībās gan Baltkrievijā, gan Varšanas sacelšanās laikā), 1958. gadā notiesāts uz četriem ar pus gadiem par slepkavību Garo nažu nakts laikā. 1961. gadā notiesāts uz desmit gadiem par desmit komunistu slepkavību Vācijā trīsdesmito gadu sākumā. Miris cietumā Minhenē.
1578. gads
1578. gads (MDLXXVIII) ir parastais gads, kas pēc Gregora kalendāra sākās svētdienā (pēc Jūlija kalendāra sākās desmit dienas vēlāk, trešdienā).
Zibsastāvs
Zibsastāvs ir pirotehnisks sastāvs, ko izmanto spilgta zibšņa iegūšanai. Zibsastāvus lieto pirotehnikā (salūtos, petardēs), senāk tos izmantoja arī zibspuldzes vietā fotografējot. Zibsastāvi parasti sastāv no oksidētāja (kālija hlorāta, kālija perhlorāta, kālija permanganāta u.c.) un metāla (parasti samērā aktīva metāla alumīnija, magnija u.c.). Lai gan daļa zibsastāvu jau tā ir jutīgi pret triecienu un karstumu, dažkārt, lai palielinātu jutību, pievieno sēru, taču tad zibsastāvs var būt nedrošs un pašaizdegties, izraisot ugunsgrēku vai miesas bojājumus. Zibsastāvi deg ļoti strauji, izdalot lielu daudzumu spilgtas gaismas, bet, ja dedzina daudzumu, lielāku par aptuveni 50 gramiem, tas nevis deg, bet eksplodē. Zibsastāvi tiek izmantoti arī militārajām vajadzībām apdullinošajās granātās.
Johanness Keplers
Johanness Keplers (Johannes Kepler, Ioannes Keplerus; dzimis, miris ) bija vācu astronoms, astrologs un matemātiķis, kā arī viena no centrālajām figūrām 17. gadsimta zinātniskajā revolūcijā. Viņš vislabāk ir zināms kā planētu kustības likumu atklājējs. Šie likumi, kuri tiek saukti par Keplera likumiem, ir aprakstīti viņa darbos Astronomia nova, Harmonices Mundi un Epitome of Copernican Astrononomy. Šie darbi deva arī Īzaka Ņūtonam pamatu universālās gravitācijas teorijas izveidē.
Keplers tiek saukts arī par pirmo zinātnisko astrofiziķi, kā arī pēdējo nopietno astrologu. Pēc pārliecības Keplers bija pitagoriešu mistiķis.
Keplers pasniedza matemātiku Lincā, Benātkos pie Jizeras bija Tiho Brahes asistents, imperatora Rūdolfa II galma matemātiķis, ģenerāļa Vallenšteina galma astrologs. Veicis fundamentālus atklājumus optikā, pilnveidojot laikabiedra Galileo Galileja teleskopu. 1604. gadā novēroja supernovu mūsu galaktikā, pierādīdams, ka kosmoss nav nemainīgs.
Keplera vārdā nosaukti Mēness un Marsa krāteri, asteroīds, Lincas Universitāte. 2009. gadā NASA palaida orbītā ap Sauli Keplera orbitālo observatoriju (Kepler Space Observatory) ārpussaulessistēmas planētu meklēšanai.
OpenOffice.org
OpenOffice.org (arī OpenOffice jeb OOo) ir atvērtā pirmkoda vairākplatformu biroja programmatūras komplekts.
OpenOffice.org radās kā StarOffice, biroja programmatūras komplekts, ko izstrādāja StarDivision un 1999. gada augustā iegādājās Sun Microsystems. Ar mērķi mazināt Microsoft Office dominanci 2000. gada jūlijā kļuva pieejams programmatūras pirmkods, piedāvājot atvērtu bezmaksas alternatīvu. Vēlākās StarOffice versijas bija balstītas uz OpenOffice.org ar papildus slēgta koda komponentēm. OpenOffice.org projektu pamatā sponsorē Oracle korporācija (pēc Sun Microsystems pirkuma). Nopietnu ieguldījumu sniedz arī Novell, Red Hat, IBM, Google un citi.
Rīgas trolejbusu reģistrācijas numuri
Šajās tabulās ir redzami visi Rīgas trolejbusu reģistrācijas numuri, gan bijušie, gan esošie.
Numerācijas atšifrējums
Piemēram, trolejbuss nr. 26553 — 2. parks, Solaris Trollino 18, 55. mašīna.
Trolejbusu Škoda 14TrM reģistrācijas numuri
Šajā tabulā ir redzami visi bijušie un esošie trolejbusu Škoda 14TrM reģistrācijas numuri. Visi Škoda 14TrM tipa trolejbusi tika piegādāti 2. trolejbusu parkam. Lielākā daļa šo trolejbusu Rīgā vairs nekursē, daļa ir pārdoti Harkivai Ukrainā, daļa - norakstīti, bet vēl daži pagaidām ir atstāti "iekonservēti".
Trolejbusu Škoda 15TrM reģistrācijas numuri
Šajā tabulā ir redzami visi bijušie un esošie trolejbusu Škoda 15TrM reģistrācijas numuri. Visi Škoda 15TrM tipa trolejbusi tika piegādāti 2. trolejbusu parkam, bet 2015. gadā visi trolejbusi tika nodoti 1. trolejbusu parkam (tie gan netika pārnumurēti)
Trolejbusu AKSM-333 reģistrācijas numuri
AKSM-333 trolejbusi Rīga tika ekspluatēti līdz 2015. gada janvārim.
Jaunākie trolejbusi
Pēc piegādes līguma vienošanās pabeigšanas, trešajā kārtā no 2018. gada - 2020.g., tika piegādāti atlikušie trolejbusi.
Solaris Trollino 18,75 H2 reģistrācijas numuri
Trolejbusi Solaris Trollino 18,75 H2 ir darbināmi ar ūdeņradi.
Alina Orlova
Alina Orlova, īstajā uzvārdā Orlovska, (dzimusi, Visaginā) ir lietuviešu dziedātāja un dziesmu autore.
Anahaimas "Ducks"
Anahaimas "Ducks" (en) ir profesionāls ASV hokeja klubs, kas ir bāzēts Anahaimā, Kalifornijas štatā, ASV. Klubs spēlē Nacionālās hokeja līgas Rietumu konferences Klusā okeāna divīzijā. Tas tika dibināts 1993. gadā kā Anahaimas "Mighty Ducks", bet 2006. gadā komanda tika pārpirkta un sāka spēlēt ar pašreizējo nosaukumu. Kopš dibināšanas brīža spēlē NHL. Šajā komandā 3 sezonas savulaik spēlējis arī latviešu aizsargs Sandis Ozoliņš.
Alina Orlova
Daiļrade
Alina izpilda gan savas, gan citu autoru dziesmas. Viņa dzied trijās valodās: lietuviešu, krievu un angļu.
Alina apbalvota ar Lietuvas alternatīvās mūzikas balvu "A.Lt" kategorijā "Gada izlaušanās 2006". Viņas dziesma Nesvarbu (Nav svarīgi) 2007. gadā ieguva žurnāla Pravda balvu par labāko debiju.